ลุ้น SET บวกต่อ เล็ง “กลุ่มพลังงาน” หนุน หลังราคาน้ำมันปรับขึ้น
ลุ้น SET บวกต่อ เล็ง “กลุ่มพลังงาน” หนุน หลังราคาน้ำมันปรับตัวขึ้น ให้แนวรับ 1,630 จุด และแนวต้าน 1,643 จุด
ลุ้น SET บวกต่อ เล็ง “กลุ่มพลังงาน” หนุน หลังราคาน้ำมันปรับตัวขึ้น ให้แนวรับ 1,630 จุด และแนวต้าน 1,643 จุด
9 มิ.ย. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้เคลื่อนไหวในกรอบแคบ คล้ายกันกับตลาดหุ้นอื่นในภูมิภาคเอเชีย โดยนักลงทุนรอดูการเปิดเผยตัวเลขเงินเฟ้อของสหรัฐในวันศุกร์นี้
ขณะที่บ้านเราน่าจะได้ปัจจัยหนุนจากราคาพลังงานที่ปรับตัวขึ้น ส่งผลดีต่อหุ้นกลุ่มพลังงาน ทั้งพลังงานต้นน้ำ และโรงกลั่น รวมถึงมองหุ้นที่ปรับตัวขึ้นได้น้อย ในหุ้นขนาดกลาง ขนาดเล็ก ก็น่าจะได้ประโยชน์จากเม็ดเงินในประเทศไหลเข้า หลังนักลงทุนกังวลเงินเฟ้อสูง อาจส่งผลให้เงินทุนต่างชาติไหลออกจากหุ้นขนาดใหญ่ และหุ้นที่อิงการเปิดประเทศจีน ก็น่าจะปรับตัวขึ้นได้ดี ให้แนวรับ 1,630 จุด และแนวต้าน 1,643 จุด